32004R2169
L 371/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2169/2004 НА КОМИСИЯТА
от 17 декември 2004 година
за изменение на Регламент (ЕО) № 1535/2003 за определяне на подробни правила за прилагането на Регламент (ЕО) № 2201/96 на Съвета по отношение на схемата за предоставяне на помощи в сектора на продуктите, получени от преработката на плодове и зеленчуци
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2201/96 на Съвета от 28 октомври 1996 г. относно общата организация на пазарите на продукти, получени от преработката на плодове и зеленчуци (1), и по-специално член 6б, параграф 3 и член 6в, параграф 7 от него,
като има предвид, че:
(1)
Член 9, параграф 2 от Регламент (ЕО) № 1535/2003 на Комисията (2) постановява, че измененията към договорите могат да увеличат първоначално договореното количество в договора с не повече от 30 %. Независимо от това, за непреработените сушени смокини, предназначени за производството на смокинови пасти, този процент може да бъде увеличен до 100 % за количествата, които са първоначално договорени в договора между производителя и преработвател. Тази дерогаци се прилага само до 2003-2004 пазарна година.
(2)
Тъй като причините за тази дерогация, а именно фактът, че производството и износът обхващат цялата пазарна година, продължават да съществуват, необходимо е тази дерогация да се превърне в постоянна.
(3)
Регламент (ЕО) № 1535/2003 следва да бъде съответно изменен.
(4)
Мерките, предвидени в настоящия регламент, са в съответствие със становището на Управителния комитет по продуктите, получени от преработката на плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Член 9, параграф 2, втора алинея от Регламент (ЕО) № 1535/2003 на Комисията се заменя със следния текст:
„Независимо от това, измененията към договорите за непреработени сушени смокини, предназначени за производството на смокинови пасти, могат да бъдат сключвани не по-късно от 31 май и могат да увеличат първоначално договорените количества в договорите с не повече от 100 %.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент се прилага от 2004-2005 пазарна година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 2004 година.